**NÁRODNÁ RADA SLOVENSKEJ REPUBLIKY**

**IX. volebné obdobie**

Číslo: KNR-VOB-4129/2025-16

**739a**

**I n f o r m á c i a**

Výboru Národnej rady Slovenskej republiky pre obranu a bezpečnosť o výsledku prerokovanianávrhu poslancov Národnej rady Slovenskej republiky Jána HARGAŠA, Martina DUBÉCIHO, Michala TRUBANA, Alojza HLINU a Mariána ČAUČÍKA na prijatie uznesenia Národnej rady Slovenskej republiky ku stavu kybernetickej bezpečnosti verejnej správy a o opatreniach na jej posilnenie **(tlač 739) vo výboroch Národnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre obranu a bezpečnosť ako gestorský výbor k návrhu poslancov Národnej rady Slovenskej republiky Jána HARGAŠA, Martina DUBÉCIHO, Michala TRUBANA, Alojza HLINU a Mariána ČAUČÍKA na prijatie uznesenia Národnej rady Slovenskej republiky ku stavu kybernetickej bezpečnosti verejnej správy a o opatreniach na jej posilnenie **(tlač 739)** podáva Národnej rade Slovenskej republiky túto informáciu o výsledku prerokovania tohto návrhu vo výboroch.

Predseda Národnej rady Slovenskej republiky svojím rozhodnutím č. 774 z 10. marca 2025 pridelilnávrh poslancov Národnej rady Slovenskej republiky Jána HARGAŠA, Martina DUBÉCIHO, Michala TRUBANA, Alojza HLINU a Mariána ČAUČÍKA na prijatie uznesenia Národnej rady Slovenskej republiky ku stavu kybernetickej bezpečnosti verejnej správy a o opatreniach na jej posilnenie **(tlač 739)** týmto výborom Národnej rady Slovenskej republiky:

Výboru Národnej rady Slovenskej republiky pre obranu a bezpečnosť a

Výboru Národnej rady Slovenskej republiky pre verejnú správu a regionálny rozvoj.

**Výbor Národnej rady Slovenskej republiky** **pre verejnú správu a regionálny rozvoj** prerokoval uvedený návrh (**tlač 739**) 25. marca 2025 a prijal k nemu uznesenie č. 109, v ktorom odporúča Národnej rade Slovenskej republiky uznesenie Národnej rady Slovenskej republiky ku stavu kybernetickej bezpečnosti verejnej správy a o opatreniach na jej posilnenie (tlač 739) **schváliť**

**Výbor Národnej rady Slovenskej republiky** **pre obranu a bezpečnosť** prerokoval uvedený návrh (**tlač 739**) v určenej lehote na svojej 55.schôdzi výboru, ale **neprijal k nemu platné uznesenie,** nakoľko návrh uznesenia nezískal potrebnú väčšinu členov výboru.

Návrh správy o výsledku prerokovanianávrhu poslancov Národnej rady Slovenskej republiky Jána HARGAŠA, Martina DUBÉCIHO, Michala TRUBANA, Alojza HLINU a Mariána ČAUČÍKA na prijatie uznesenia Národnej rady Slovenskej republiky ku stavu kybernetickej bezpečnosti verejnej správy a o opatreniach na jej posilnenie **(tlač 739)** prerokoval Výbor Národnej rady Slovenskej republiky pre obranu a bezpečnosť na 55. schôdzi 25. marca 2025. Správa výboru **nebola schválená,** keďže návrh správy nezískal súhlas potrebnej väčšiny členov výboru.

Predseda Výboru Národnej rady Slovenskej republiky pre obranu a bezpečnosť poverilposlanca Národnej rady Slovenskej republiky **Gábora Grendela**, aby na schôdzi Národnej rady Slovenskej republiky informoval **o  výsledku prerokovania** návrhu poslancov Národnej rady Slovenskej republiky Jána HARGAŠA, Martina DUBÉCIHO, Michala TRUBANA, Alojza HLINU a Mariána ČAUČÍKA na prijatie uznesenia Národnej rady Slovenskej republiky ku stavu kybernetickej bezpečnosti verejnej správy a o opatreniach na jej posilnenie **(tlač 739)** vo výboroch Národnej rady Slovenskej republiky a tiež aby plnil úlohu spravodajcu.

Prílohou tejto informácie je návrh na uznesenie Národnej rady Slovenskej republiky v znení predloženého návrhu skupiny poslancov.

Bratislava 25. marca 2025

**Richard Glück, v.r.**

predseda Výboru Národnej rady Slovenskej republiky

pre obranu a bezpečnosť

Bratislava marec 2025

**NÁRODNÁ RADA SLOVENSKEJ REPUBLIKY**

IX. VOLEBNÉ OBDOBIE

Návrh

**UZNESENIE**

**NÁRODNEJ RADY SLOVENSKEJ REPUBLIKY**

z … 2025

**ku stavu kybernetickej bezpečnosti verejnej správy**

**a o opatreniach na jej posilnenie**

**Národná rada Slovenskej republiky**

1. **vyzýva** členov vlády SR na realizáciu komplexných a dlhodobých opatrení na posilnenie kybernetickej bezpečnosti verejnej správy a ochrany kritickej infraštruktúry, s cieľom zabezpečiť odolnosť štátnych informačných systémov voči kybernetickým hrozbám
2. **žiada** ministra vnútra SR a ministra investícií, regionálneho rozvoja a informatizácie SR, aby do 30.5.2025 predložili plénu Národnej rady Slovenskej republiky komplexnú správu o kybernetickom útoku na Úrad geodézie, kartografie a katastra SR (ďalej len “ÚGKK”), obsahujúcu:

A.1. technickú analýzu útoku a potenciálne dopady na integritu a dôvernosť údajov evidovaných v informačných systémoch verejnej správy SR,

A.2. vyhodnotenie dopadov na správu a služby katastra, s dôrazom na analýzu možnej kompromitácie, prípadne odcudzenia citlivých údajov, ako sú rodné čísla, história vlastníctiev nehnuteľností, notárske zápisnice, súdne rozhodnutia a ďalšie chránené informácie evidované v informačných systémoch katastra,

1. **žiada** ministra vnútra SR a ministra investícií, regionálneho rozvoja a informatizácie SR, aby do 30.5.2025 informovali plénum Národnej rady Slovenskej republiky o stave kybernetickej bezpečnosti verejnej správy a zabezpečenia kritickej infraštruktúry, najmä:

C.1. hodnotenie stavu ochrany kľúčových informačných systémov verejnej správy, s identifikáciou najzraniteľnejších oblastí a odporúčaní na ich okamžité posilnenie,

C.2. popis implementovaných preventívnych opatrení v oblasti kybernetickej bezpečnosti, ktoré boli vo verejnej správe prijaté po kybernetickom útoku na ÚGKK s cieľom predchádzania ďalším incidentom;

1. **žiada** vládu Slovenskej republiky, aby do 30.5.2025 predložila plénu Národnej rady Slovenskej republiky komplexný akčný plán na posilnenie kybernetickej bezpečnosti verejnej správy a ochrany kritickej infraštruktúry obsahujúci:

D.1. stratégiu dlhodobých investícií do modernizácie IT infraštruktúry, bezpečnostných technológií a personálnych kapacít, vrátane detailného časového a finančného harmonogramu implementácie,

D.2. reformu kompetencií, zodpovedností a kľúčových procesov v oblasti kybernetickej bezpečnosti, zabezpečujúcu jasnú hierarchiu riadenia a efektívnu koordináciu pri riešení bezpečnostných hrozieb.